nahid-hub/BLUGE-bengali-wikipedia-section-title-prediction huggingface dataset:
১৭৫৭ সাল থেকে ইংরেজি ঔপনিবেশবাদীদের গৃহীত রাজনৈতিক ও অর্থনৈতিক ব্যবস্থাসমূহ ১৯ শতকের প্রথম দিকে বাঙালি রেনেসাঁর জন্ম দেয়। এসময় বাংলাদেশের সমাজ,সংস্কৃতি ও সাহিত্যে ব্যাপক পরিবর্তন সাধিত হয়। ১৭৯৫ খ্রিষ্টাব্দে গেরাসিম স্তেপানোভিচ লেবেদেফ কর্তৃক সর্বপ্রথম কলকাতায় "দ্য বেঙ্গলি মঞ্চনাটক" নামে একটি মঞ্চনাটক গড়ে ওঠে। ১৮৩১ খ্রিষ্টাব্দে প্রসন্নকুমার ঠাকুর হিন্দু মঞ্চনাটক প্রতিষ্ঠা করেন যা বাঙাালি প্রতিষ্ঠিত প্রথম মঞ্চনাটক। এসময় বাংলা আধুনিক নাটকের জনক মাইকেল মধুসূদন দত্ত ইংরেজি নাটক অবলম্বনে বেশ কিছু নাটক রচনা করেন। ফলে ইউরোপীয় প্রভাবে আধুনিক বাংলা নাটকের ভিত রচিত হয়। এছাড়া ঢাকা থেকে প্রকাশিত দীনবন্ধু মিত্রের নীল দর্পণ নাটকটি সেসময়ের সামাজিক রাজনৈতিক পরিস্থিতি বিবেচনায় উল্লেখযোগ্য নাটক হিসেবে পরিগণিত হয়। ঊনবিংশ শতাব্দীর শেষার্ধে রবীন্দ্রনাথ ঠাকুর ইউরোপীয় ভাবধারার বাংলা নাটকের নিজস্ব রূপ প্রদান করেন। পরবর্তীতে গিরিশচন্দ্র ঘোষ বাংলা নাটকের এই আধুনিক রূপ গণমানুষের দ্বারে নিয়ে যান।

সঠিক অনুচ্ছেদ শিরোনাম কোনটি?
titleA. ইউরোপীয় ভাবধারার মঞ্চনাটক
titleB. গীতি-নৃত্যমূলক নাট্যরূপ
titleC. গুরুত্ব
titleD. পুতুলনাট্য
উত্তর: titleA
কমলা ছিলেন মুম্বাইয়ের এক বিখ্যাত উচ্চশিক্ষিত বংশের মেয়ে। তার বাবা ও কাকা দুজনেই মুম্বাইয়ের প্রেসিডেন্সি কলেজ থেকে রসায়ন শাস্ত্রে অনার্স নিয়ে গ্র্যাজুয়েশন করেছিলেন। স্বাভাবিক ভাবেই তারা চাইতেন যেন তাদের মেয়ে একজন মাদাম কুরির মত বড় মাপের বিজ্ঞানী হন। তখন তিনি কমলা ভাগবত। কাজেই নিজেকে যত রকম ভাবে একজন বড় বিজ্ঞানী হতে গেলে তৈরী হতে হয় তার প্রতিটি গুণ কমলা নিজের মধ্যে অর্জন করেছিলেন। পড়াশুনাতে ছিলেন অসম্ভব মনোযোগী। মুম্বাই বিশ্ববিদ্যালয় থেকে রসায়নে সর্বোচ্চ নম্বর নিয়ে গ্র্যাজুয়েশন করেছিলেন। ঠিক সেই সময় স্যার সি ভি রমন বাঙ্গালোর এ ইন্ডিয়ান ইন্সটিটিউট অব সায়েন্স প্রতিষ্ঠা করেছেন। ভারতবর্ষের এমন এক প্রতিষ্ঠান যেখানে আধুনিক গবেষণার সমস্ত সুযোগসুবিধা রয়েছে। কাজেই সব বিজ্ঞানী ও ভাবী বিজ্ঞানীদের লক্ষ্য আই আই এস সি বাঙ্গালোর। কমলা ও তার ব্যাতিক্রমী নন। যেহেতু তিনি মুম্বাই বিশ্ববিদ্যালয়ের সর্বোচ্চ নাম্বার এর অধিকারিণী তাই তার মনে দৃঢ় প্রত্যয় ছিলো তিনি রমন এর কাছে গবেষণা করার সুযোগ পাচ্ছেনই। এ রকম মনোভাব নিয়ে তিনি বাবা ও কাকার সাথে বাঙ্গালোর রওনা হলেন।

সঠিক অনুচ্ছেদ শিরোনাম কোনটি?
titleA. কেম্ব্রিজ-এ কমলা
titleB. প্রথম জীবন
titleC. রমন এর গবেষণা কেন্দ্রে কমলা
titleD. কর্মজীবন
উত্তর: titleB
তন্দুর শব্দটি হিন্দি/উর্দু "তানদুর" (তन्दूर / تندور) থেকে এসেছে, যা ফার্সি তানর (تنور) উদ্ভূত, যার অর্থ সমস্ত অর্থ (মাটির) চুলা । "দেহখোদা" ফার্সি অভিধান মতে ফারসি শব্দটি মূলত এসেছিলো আক্কাদিয়ান শব্দ "তিনুরু" (𒋾𒂟), অংশ "টিনের" "কাদা" এবং "নুরো / নুরা" "আগুন" নিয়ে গঠিত এবং তাড়াতাড়ি হিসাবে আক্কাদিয়ান হিসেবে উল্লেখ করা হয় যা গিলগামেশের মহাকাব্য, সিএফ এছাড়াও আবেস্তান "তানরা" এবং মধ্য ফার্সি "তানর" । তাই তন্দুর সেমেটিক থেকে উদ্ভূত। ( সংস্কৃত ভাষায় "তন্দুরকে কান্দু" হিসাবে উল্লেখ করা হত। ) 

তন্দুর এর সম্পর্কিত শব্দ এবং অনুরূপ উদাহরণস্বরূপ, বিভিন্ন ভাষায় ব্যবহার করা হয়,উদাহরণস্বরূপ দারি ফার্সি শব্দ "তান্দুর" এবং "তানুর" "," আর্মেনিয় ত"'অনির" (Թոնիր), জর্জিয়ান "স্বন" (თონე), আরবি "তানুর" (تنور), হিব্রু "তা'নুর" (תנור) যেমন লেবীয় পুস্তক 2: 4 তুর্কি "তান্ডার", উজবেক "তান্দির", আজারবাইজানীয় "তান্দির", এবং কুর্দিশ "টেনার" ।

সঠিক অনুচ্ছেদ শিরোনাম কোনটি?
titleA. আর্মেনিয়ান টোনির
titleB. শব্দের উৎপত্তি
titleC. প্রকারভেদ
titleD. আজারবাইজানীর তন্দির
উত্তর: titleB
পাড়া ব্লকের গ্রামীণ এলাকা দশটি গ্রাম পঞ্চায়েত নিগে গঠিত। এগুলি হল: আনাড়া, দেওলি, জাবাড়া-ঝাপড়া-২, উদয়পুর-জয়নগর, বাহারা, দুবরা, নাদিহা সুরুলিয়া, ভাউরিডি, জাবাড়া-ঝাপড়া-১ ও পাড়া। ব্লকের শহরাঞ্চল সাঁওতালডিহি ও চাপারি সেন্সাস টাউন নিয়ে গঠিত। ব্লকটি পাড়া ও সাঁওতালডিহি থানার অধীনস্থ। ব্লকের সদর পাড়া।

সঠিক অনুচ্ছেদ শিরোনাম কোনটি?
titleA. পাড়া ব্লক
titleB. নেতুরিয়া ব্লক
titleC. এলাকা
titleD. ব্লক
উত্তর: titleA
"উত্তরাকাণ্ড"-এ বর্ণিত হয়েছে রাম, সীতা ও রামের ভ্রাতৃগণের শেষ জীবন। রাজা হওয়ার পর রাম অনেক কাল সীতাকে নিয়ে সুখে সংসার করেন। এদিকে অগ্নিপরীক্ষিতা হওয়া সত্ত্বেও সীতাকে নিয়ে অযোধ্যায় নানান গুজব ছড়াতে শুরু করে। এই সব রটনায় বিচলিত হয়ে রাম সীতাকে নির্বাসনে পাঠান। সন্তানসম্ভবা সীতা আশ্রয় নেন ঋষি বাল্মীকির আশ্রমে। সেখানেই তার যমজ পুত্রসন্তান লব ও কুশের জন্ম হয়। লব-কুশকে তাদের পিতৃপরিচয় জানানো হয় না। তারা গ্রহণ করে বাল্মীকির শিষ্যত্ব।

বাল্মীকি লব ও কুশকে রামায়ণ গান শিক্ষা দেন। ইতোমধ্যে রাম অশ্বমেধ যজ্ঞের আয়োজন করলে বাল্মীকি লব ও কুশকে নিয়ে যজ্ঞস্থলে উপস্থিত হন। লব ও কুশ সভায় রামায়ণ গান গেয়ে শোনান। সীতার বনবাসের গান শুনে রাম দুঃখিত হন। তখন বাল্মীকি সীতাকে নিয়ে আসেন রামের সম্মুখে। কিন্তু রাম সকলের সম্মুখে সীতাকে পুনরায় অগ্নিপরীক্ষা দিতে বললে অপমানিতা সীতা মাতা ধরিত্রীকে আহ্বান জানান। মাটি বিদীর্ণ হয়। দেবী ধরিত্রী উঠে এসে সীতাকে নিয়ে পাতালে চলে যান। এরপর রাম জানতে পারেন যে লব ও কুশ আসলে তারই সন্তান। পরে মর্ত্যে অবতাররূপে তার কাজ শেষ হলে রাম পুত্রদ্বয়ের হাতে শাসনভার ছেড়ে দিয়ে সরযূ নদীতে আত্মবিসর্জন করে বৈকুণ্ঠে ফিরে আসেন। মনে করা হয়, এই "উত্তরকাণ্ড" অংশটি পরবর্তীকালে বাল্মীকি রামায়ণের সঙ্গে যুক্ত হয়েছিল।

সঠিক অনুচ্ছেদ শিরোনাম কোনটি?
titleA. কিষ্কিন্ধাকাণ্ড
titleB. রচনাকাল
titleC. সুন্দরকাণ্ড
titleD. উত্তরকাণ্ড
উত্তর: titleD
আল মামুনের উত্তরাধিকারি আল মুতাসিম (শাসনকাল ৮৩৩-৮৪২) ও তার পুত্র আল ওয়াসিকের অধীনে বাইতুল হিকমাহ সৌকর্য বজায় রাখে। কিন্তু আল মুতাওয়াক্কিলের আমলে (শাসনকাল ৮৪৭-৮৬১) এর অবনতি শুরু হয়। আল মামুন, আল মুতাসিম ও আল ওয়াসিক বৈজ্ঞানিক অনুসন্ধানের সমর্থক মুতাজিলা মতকে অনুসরণ করলেও আল মুতাওয়াক্কিল কুরআন ও হাদিস থেকে ব্যাখ্যার উপর অধিক জোর দেন। খলিফা বিজ্ঞানের প্রতি আগ্রহী ছিলেন না। তিনি গ্রীক দর্শনকে ইসলামের বিপক্ষ হিসেবে দেখতেন।

বাগদাদের অন্যান্য গ্রন্থাগারের সাথে বাইতুল হিকমাহও হালকু খান কর্তৃক বাগদাদ অবরোধের সময় ধ্বংস হয়ে যায়। নাসিরুদিন আল তুসি প্রায় ৪০,০০০ এর মত পান্ডুলিপি রক্ষা করতে সক্ষম হন যা তিনি অবরোধের পূর্বে মারাগেহ নিয়ে যান।

মোঙ্গল আক্রমণকে আরব বিজ্ঞানের সমাপ্তির জন্য দায়ী করা হলেও ১৩ শতকের দ্বিতীয়ার্ধে বাগদাদ আব্বাসীয় খিলাফতের একমাত্র জ্ঞানচর্চার কেন্দ্র ছিল না। তাই বাইতুল হিকমাহর ক্ষয়প্রাপ্তিকে আরব জ্ঞানচর্চা পতনের কারণ হিসেবে ধরা যায় না।

সঠিক অনুচ্ছেদ শিরোনাম কোনটি?
titleA. মানমন্দির
titleB. মূল কর্মকাণ্ড
titleC. সংশ্লিষ্ট ব্যক্তিবর্গ
titleD. পতন ও মোঙ্গলদের কর্তৃক ধ্বংসসাধন
উত্তর: titleD
উপনিষদ্‌ রচনার সঠিক তারিখ নিয়ে গবেষকদের মধ্যে মতবিরোধ আছে। এক এক জন গবেষক বেদ ও উপনিষদের রচনাকাল সম্পর্কে ভিন্ন ভিন্ন মত প্রকাশ করেছেন। কোনো কোনো গবেষকের মতে, "বৃহদারণ্যক" ও "ছান্দোগ্য" সবচেয়ে পুরনো উপনিষদ্‌। এদুটি প্রাক্‌-বৌদ্ধ যুগে রচিত। অন্যদিকে "তৈত্তিরীয়, ঐতরেয়" ও "কৌষিতকী" উপনিষদে বৌদ্ধ প্রভাব রয়েছে। তাই এগুলি খ্রিস্টপূর্ব পঞ্চম শতাব্দীর পরবর্তীকালের রচনা বলেই অনুমান করা হয়। অন্যান্য মুখ্য উপনিষদ্‌গুলি খ্রিস্টপূর্ব প্রথম সহস্রাব্দের শেষ ভাগে লেখা।

ডুসেনের মতে প্রাচীনতম উপনিষদ্‌গুলি গদ্য রচনা। কিন্তু তার এই মত অস্বীকার করেন রাণাডে। তার মতে, প্রাচীন উপনিষদ্‌গুলি পদ্যে রচিত। কয়েকটি মাত্র শেষদিকে গদ্যে লেখা হয়েছিল। তিনি ছয় ধরনের পরীক্ষার পর একটি পৃথক কালপঞ্জি প্রস্তাব করেছিলেন। এই সারণিতে কয়েকটি প্রধান রচনার সংক্ষিপ্তসার পাওয়া যাবে:

আদি উপনিষদ্‌গুলির রচনাস্থল উত্তর ভারত। মোটামুটিভাবে আন্দাজ করা হয়, এই অঞ্চলের পশ্চিম সীমায় ছিল সিন্ধু নদ, পূর্বে নিম্ন গাঙ্গেয় উপত্যকা, উত্তরে হিমালয় পর্বতমালা এবং দক্ষিণে বিন্ধ্য পর্বতমালা। কুরু-পাঞ্চাল, কোশল-বিদেহ এবং তার পূর্ব ও দক্ষিণের সন্নিহিত অঞ্চল ছিল ব্রাহ্মণ্য হিন্দুধর্মের মূল কেন্দ্র। এইখানেই উপনিষদ্‌ রচিত হয়েছিল।

সাম্প্রতিক কালে, প্রতিটি উপনিষদের সঠিক রচনাস্থল নিয়ে অনুসন্ধান চালানো হয়েছে। কিন্তু সেই কাজ এখনও শেষ হয়নি। উইটজেল মনে করেন, বৃহদারণ্যক উপনিষদের রচনাস্থল বিদেহ। কারণ এখানকার রাজা জনক এই উপনিষদের একজন মুখ্য চরিত্র। তাছাড়া এই উপনিষদের অন্যতম মুখ্য চরিত্র যাজ্ঞবল্ক্য ছিলেন জনকের রাজপণ্ডিত। কুরু-পাঞ্চাল রাজ্যের কেন্দ্রস্থলের ব্রাহ্মণরা এই অঞ্চলটিকে শ্রেষ্ঠ ধর্মতত্ত্ববিদ ও সাহিত্যিকদের বাসস্থান বলে উল্লেখ করেছেন। কারণ, এই অঞ্চলই ছিল উত্তর-বৈদিক যুগের ব্রাহ্মণ্য হিন্দুধর্মের প্রাণকেন্দ্র। বৃহদারণ্যক উপনিষদের তৃতীয় ও চতুর্থ অধ্যায়ের পটভূমি সম্ভবত এটাই প্রমাণ করতে চেয়েছে যে বিদেহর যাজ্ঞবল্ক্য কুরু-পাঞ্চালের শ্রেষ্ঠ তাত্ত্বিকদের তর্কে পরাস্ত করেছিলেন। হয়ত, এখানে শিক্ষাকেন্দ্র হিসেবে বিদেহের উত্থানের একটি ইঙ্গিতও রয়েছে। ছান্দোগ্য উপনিষদের রচনাস্থল সম্ভবত আরও পশ্চিমের কোনো অঞ্চলে। সম্ভবত কুরু-পাঞ্চালের পশ্চিম অঞ্চলে। কুরু-পাঞ্চালের বিশিষ্ট তাত্ত্বিক উদ্দালক আরুণির সম্পর্কে নেতিবাচক কিছু কথা পাওয়া যায় বৃহদারণ্যকে। কিন্তু ছান্দোগ্যে তিনিই প্রধান চরিত্র। মুখ্য উপনিষদ্‌গুলির সঙ্গে তুলনা করলে, মুক্তিকা উপনিষদে যে সব নতুন উপনিষদের নাম পাওয়া যায়, সেগুলি সম্পূর্ণ নতুন এলাকায় লেখা। সম্ভবত দক্ষিণ ভারতে। আর এগুলি তুলনামূলকভাবে অনেক পরবর্তীকালের।

সর্বপল্লী রাধাকৃষ্ণন দাবি করেন, প্রায় প্রতিটি উপনিষদ্‌ই বহু বছর ধরে গুপ্ত অবস্থায় সংরক্ষিত হয়। এগুলি শ্লোকের আকারে মুখে মুখে প্রচলিত ছিল। তাই মূল রচনা থেকে বর্তমানে প্রাপ্ত পাঠ কতটা ভিন্ন, তা আর ধরার উপায় নেই।

সঠিক অনুচ্ছেদ শিরোনাম কোনটি?
titleA. দর্শন ধারণার ক্রমবিকাশ
titleB. দর্শন
titleC. ব্যুৎপত্তি
titleD. কালপঞ্জি ও রচনার স্থান
উত্তর: titleD
১৯৪৬-৪৭ মৌসুম থেকে ১৯৫৭-৫৮ মৌসুম পর্যন্ত জন ওয়াটকিন্সের প্রথম-শ্রেণীর খেলোয়াড়ী জীবন চলমান ছিল। পুরোটা সময়ই নাটালের পক্ষে প্রথম-শ্রেণীর ক্রিকেটে অংশ নেন। তন্মধ্যে, ১৯৫০-৫১ মৌসুমে ডারবানে অরেঞ্জ ফ্রি স্টেটের বিপক্ষে নিজস্ব সর্বোচ্চ ১৬৯ রান তুলেন। এছাড়াও, ১৯৫৫-৫৬ মৌসুমে ডারবানে ট্রান্সভালের বিপক্ষে ১৪৪ রানের আরেকটি শতরানের ইনিংস খেলেছিলেন। ১৯৫৭-৫৮ মৌসুমে নিজস্ব শেষ খেলার পূর্ববর্তী খেলায় ব্যক্তিগত সেরা বোলিং পরিসংখ্যান দাঁড় করান। সলসবারিতে রোডেশিয়ার বিপক্ষে ৫/৩৭ পান তিনি।

সঠিক অনুচ্ছেদ শিরোনাম কোনটি?
titleA. খেলার ধরন
titleB. প্রথম-শ্রেণীর ক্রিকেট
titleC. ব্যক্তিগত জীবন
titleD. আন্তর্জাতিক ক্রিকেট
উত্তর: titleB
ব্যবসাটি প্রথম সিনসিনাটিতে শুরু হয়েছিল। এখানে, ল্যারি ফ্লিন্ট এবং তার ভাই জিমি ফ্লিন্ট ১৯৬৯ সালে একটি স্টোর খোলেন। জিমি সিনসিনাটিতে ক্লাবের জন্য অর্থ প্রদানের জন্য $ ৫,০০০ ডলার চেক লিখেছিলেন এবং ১৯৭৪ সালের জুলাই মাসে তিনি ম্যাগাজিনের ভলিউম ১ নাম্বার ১ -এর জন্য মাস্টহেডে তালিকাভুক্ত হন। যাইহোক, ল্যারি ২০০৯ সালে তার ভাইকে বরখাস্ত করেছিলেন এবং তারপর থেকে তিনি জিমি ফ্লিন্টের সেক্সি গিফ্টস স্ট্যান্ডকে নিজের ব্যবসা হিসাবে গড়ে তোলেন। "হাসলার" ম্যাগাজিনের একজন প্রবীণ সদস্য এই সম্পর্কের বর্ণনা দিয়ে বলেছেন, "ল্যারি হলো কেবল দেখানোর জন্য এবং জিমি এটিকে চালিয়ে নিয়ে যায়"। 

সঠিক অনুচ্ছেদ শিরোনাম কোনটি?
titleA. প্রকাশক
titleB. সম্পর্কিত পত্রিকা
titleC. ইরোটিক চলচ্চিত্র পুরস্কার
titleD. প্রতিষ্ঠা
উত্তর: titleD
বৌদ্ধধর্মে বৌদ্ধ ভিক্ষুরা বিনয় নীতি অনুসরণ করে যাতে সাধারনত দুপুরের আহারের পরে সেদিন আর কোন খাবার গ্রহণ করে না। যদিও এটাকে উপবাস বলা চলে না। তবুও শৃংখলিত আহার বিধি ধ্যান এবং সুস্বাস্থ অর্জনে সাহায্য করে। গৌতম বুদ্ধ প্রথম জীবনে অর্থ্যাৎ রাজপুত্র সিদ্ধার্থ দুজন শিক্ষকের তত্বাবধানে শিক্ষাগ্রহণ করেন। এসময়ে তিনি খুবই কম খাদ্য গ্রহণ করতেন। পরবর্তীতে তার উপদেশ মালায় তিনি কম খাদ্য গ্রহণের কথা উল্লেখ করেন। বৌদ্ধ ধর্মানুসারীদের সপ্তাহের একটি দিনে অষ্টবিধান অনুসরন করতে বলা হয়েছে যাতে দুপুর থেকে পরদিন সকাল পর্যন্ত উপবাসের বিধান রয়েছে। বজ্রযান অনুসারীরা নুয়াং নে অনুসরণ করে যা তান্ত্রিক অনুশাসন চেনরেজিগের মত।

সঠিক অনুচ্ছেদ শিরোনাম কোনটি?
titleA. বাহাই ধর্ম
titleB. হিন্দু ধর্ম
titleC. বৌদ্ধ ধর্ম
titleD. জৈন ধর্ম
উত্তর: titleC
হাজীরহাট থানা নিম্নোক্ত এলাকা নিয়ে গঠিতঃ
মৌলভী পাড়া, হাজীরহাট, কুঠিয়াল পাড়া, বারঘরিয়া, হরিরাম পিরোজ, মনোহর, অভিরাম, শেখটারী, গোয়ালু, নিয়ামত (আংশিক), পান্ডারদিঘী (আংশিক), উত্তম রনচন্ডি (পাগলাপীর), চক ইসবপুর, নজিরের হাট, কামদেবপুর, পঞ্চিম, গিলাবাড়ি, পূর্ভ গিলাবাড়ি, জগদিশপুর, বকতিয়ারপুর, বিন্নাটারী, কেরানীরহাট, ভবানীপুর, রাধাকৃষ্ণ পুর গোপিনাথপুর (আংশিক), রংপুর সদরের হরিদেবপুর ইউনিয়ন, মমিনপুর ইউণিয়ন ও গঙ্গাচড়ার খলেয়া ইউনয়ন।
সঠিক অনুচ্ছেদ শিরোনাম কোনটি?
titleA. পরশুরাম থানা
titleB. হাজীরহাট থানা
titleC. আয়তন ও অবকাঠামো
titleD. কোতয়ালি থানা
উত্তর: titleB
পাঞ্জাবের অন্যান্য জেলার বাসিন্দাদের সাথে বাস পরিবহন দ্বারা লুধিয়ানা জেলা সংযুক্ত। বেশ কয়েকটি প্রধান জাতীয় মহাসড়ক, জাতীয় মহাসড়ক ১ , জাতীয় মহাসড়ক ৯৫, জাতীয় মহাসড়ক ১১, জাতীয় মহাসড়ক ২০ এই জেলার মাধ্যমে প্রবেশ করে। পাঞ্জাব রাস্তাঘাটে পরিবহন পরিষেবা রাষ্ট্রীয় মালিকানাধীন এবং বেসরকারী বাস অপারেটরদের দ্বারা সরবরাহ করা হয়।

সঠিক অনুচ্ছেদ শিরোনাম কোনটি?
titleA. জলবায়ু
titleB. ইতিহাস
titleC. সড়ক পথ
titleD. পরিবহন ব্যবস্থা
উত্তর: titleC
কর্ণফুলী নদী ভারতের মিজোরামের মমিত জেলার শৈতা গ্রাম (লুসাই পাহাড়) হতে শুরু হয়ে পার্বত্য চট্টগ্রাম ও চট্টগ্রামের মধ্য দিয়ে প্রবাহিত হয়ে চট্টগ্রামের পতেঙ্গার কাছে বঙ্গোপসাগরে মিলিত হয়েছে। এই নদীর মোহনাতে বাংলাদেশের প্রধান সমুদ্র বন্দর চট্টগ্রাম বন্দর অবস্থিত। এই নদীর দৈর্ঘ্য ৩২০ কিলোমিটার। রাঙ্গামাটি জেলার বরকল উপজেলার থেগা নদীর মোহনা বা ঠেগামুখ হতে বড় হরিণার মুখ পর্যন্ত এই ৬ কিলোমিটার কর্ণফুলী ভারত বাংলাদেশের সীমানা নির্ধারণ করেছে। এই ছয় কিলোমিটার নদীর ডান পাশে ভারত এবং বাম পাশে বাংলাদেশ।
সঠিক অনুচ্ছেদ শিরোনাম কোনটি?
titleA. প্রবাহ
titleB. কাপ্তাই বাঁধ
titleC. কর্ণফুলী নদীর চর
titleD. জনপ্রিয় সংস্কৃতিতে প্রভাব
উত্তর: titleA
অসুস্থতাজনিত কারণে মুক্তি পেয়ে দেশে এলেও বেংগল অর্ডিন্যান্স এ আবার তাকে আটক করে পুলিশ। প্রেসিডেন্সি জেলে থাকাকালীন কমিউনিস্ট নেতা ভবানী সেনের সাহচর্যে সমাজতান্ত্রিক ভাবধারায় আগ্রহ। ১৯৩৩ এ তাকে দেউলি বন্দিশিবিরে পাঠানো হয়। আন্দামান বন্দীদের দেশে ফিরিয়ে আনার দাবীতে যে অনশন হয় দেউলিতে তাতে যোগদান করেন। তাকে তারপর বহরমপুর জেলে পাঠানো হয় এবং মুক্তি পাওয়ার পরেও সরকার নজরবন্দী রাখার ব্যবস্থা করে স্বগৃহে।

সঠিক অনুচ্ছেদ শিরোনাম কোনটি?
titleA. ৪৭ পরবর্তী আন্দোলনে
titleB. মৃত্যু
titleC. কমিউনিস্ট পার্টিতে যোগ
titleD. দেশে প্রত্যাবর্তন ও গ্রেপ্তার
উত্তর: titleD
আধুনিক কুমিরদের মত ডাইনোসরেরাও আর্কোসর জাতীয় সরীসৃপদের প্রকারবিশেষ। অন্যান্য আর্কোসরেদের থেকে ডাইনোসরদের গমনের ধরন ছিল আলাদা। কুমির ও টিকটিকি, গিরগিটিদের পা দেহের দু'পাশে ছেতরে থাকলেও ডাইনোসরদের পশ্চাৎপদ দেহের নিচে সোজা হয়ে থাকত।

সামগ্রিকভাবে জীবশাখা হিসেবে ডাইনোসরেরা প্রধান দু'টো শাখায় বিভক্ত, সরিস্কিয়া এবং অর্নিথিস্কিয়া। সরিস্কিয়াদের অন্তর্গত হল সেই সমস্ত প্রজাতি যারা অর্নিথিস্কিয়াদের চেয়ে পাখিদের নিকটতর জ্ঞাতি, আর অর্নিথিস্কিয়া হল তারা যারা সরিস্কিয়াদের চেয়ে "ট্রাইসেরাটপ্‌স" দের সাথে নিকটতর সম্পর্কযুক্ত। শারীরস্থানিকভাবে এই দু'টো বিভাগের সদস্যদের তাদের শ্রোণীচক্রের গঠনের তারতম্য দেখে চিহ্নিত করা যায়।

সরিস্কিয়া—যাদের নামের আক্ষরিক অর্থ "গিরগিটির মত কোমর" (গ্রিক σαῦρος/"সাউরোস" বা সরীসৃপ এবং ἰσχίον/"ইস্কিয়ন" বা পশ্চাদ্দেশ)—দের দেহে তাদের পূর্বপুরুষদের শ্রোণীচক্রের গঠন অপরিবর্তিত ছিল; এদের পিউবিস হাড় সামনের দিকে বাঁকানো ছিল। সরিস্কিয়াদের বিভিন্ন প্রজাতিতে এই বুনিয়াদী গঠন অপরিবর্তিত ছিল, কেবল পিউবিস হাড়ের আগাটা প্রজাতিভেদে বিভিন্ন কোণে পিছনের দিকে বাঁক নিতে দেখা যায় ("হেরেরাসরাস", থেরিজিনোসর, ড্রোমিওসরিড এবং পাখি)। সরিস্কিয়াদের অন্তর্গত ছিল থেরোপড (বাধ্যতামূলকভাবে দ্বিপদী আর বিভিন্ন খাদ্যাভ্যাসযুক্ত) এবং সরোপডোমর্ফ (লম্বা গলাবিশিষ্ট শাকাহারী যাদের অনেকে ছিল অতি-বিবর্তিত চতুষ্পদ)।

অন্যদিকে অর্নিথিস্কিয়া বা "পাখির-মত-কোমরবিশিষ্ট" (গ্রিক ὀρνίθειος/"অর্নিথেইয়স" বা পাখির এবং ἰσχίον/"ইস্কিয়ন" বা পশ্চাদ্দেশ) ডাইনোসরদের শ্রোণীচক্র আপাতদৃষ্টিতে পাখিদের শ্রোণীচক্রের অনুরূপ ছিল; এদের পিউবিস হাড় আগাগোড়াই পিছনের দিকে বাঁকানো ছিল। কিন্তু পাখিদের থেকে অর্নিথিস্কিয়ান পিউবিসের মূল পার্থক্য ছিল এই যে এদের পিউবিসে একটা সম্মুখবর্তী উপবৃদ্ধিও থাকত যা পাখিদের থাকে না। অর্নিথিস্কিয়াদের বেশ কয়েকটা বিভাগ ছিল এবং এরা সম্ভবত প্রত্যেকেই শাকাহারী ছিল। (বিশেষ দ্রষ্টব্যː "পাখির মত কোমর" আর "গিরগিটির মত কোমর" নামদু'টো কিন্তু বিভ্রান্তিকর। পাখিরা "গিরগিটির মত কোমরওয়ালা" সরিস্কিয়াদের থেকেই বিবর্তিত হয়েছিল)।

সঠিক অনুচ্ছেদ শিরোনাম কোনটি?
titleA. ডেকান ট্র্যাপ
titleB. জীববিদ্যা
titleC. ডাইনোসরের শ্রেণীবিন্যাস
titleD. শারীরবৃত্ত
উত্তর: titleC
২০১৫ সালের শুরু থেকে অবৈধ বিভিন্ন কর্মকাণ্ডের বিরুদ্ধে সোচ্চার হওয়ায় আবি দেশের কেন্দ্রীয় ব্যক্তিত্বে পরিণত হন।

টানা তিন বছরের আন্দোলন এবং বিক্ষোভের মুখে ২০১৮ সালের ১৫ ফেব্রুয়ারি ইথিওপিয়ার তৎকালীন প্রধানমন্ত্রী হাইলেমারিয়াম দেসালজেন পদত্যাগে বাধ্য হন। সেই সঙ্গে তিনি দেশটির ক্ষমতাসীন জোট ইপিআরডিএফ এর প্রধানের পদও হারান।
ইথিওপিয়ার অলিখিত নিয়ম অনুযায়ী ক্ষমতাসীন জোটের প্রধানই প্রধানমন্ত্রীর দায়িত্ব পান।
দেশটির চার দল ওডিপি, এডিপি, এসইপিডিএম এবং টিপিএলএফ মিলেই এ জোট।
হিলেমারিয়ামের পদত্যাগের পর প্রথমবারের মত ইপিআরপিএফ জোটের নেতা নির্বাচনের জন্য ভোট হয়। ওই সময় রাজনৈতিক বিশ্লেষকরা ওডিপি প্রধান লেমা মেগেরসা এবং আবি আহমেদকে এগিয়ে রেখেছিলেন।
লেমা মেগেরসা দলীয় প্রধান হলেও পার্লামেন্ট সদস্য ছিলেন না। আর ইথিওপিয়ার সংবিধান অনুযায়ী প্রধানমন্ত্রী হতে হলে অবশ্যই পার্লামেন্ট সদস্য হতে হবে। যে কারণে লেমা মেগেরসার বদলে আবি আহমেদকেই ওডিপি প্রধান ঘোষণা করা হয়।
২০১৮ সালের ১ মার্চ ইপিআরপিএফ এর নির্বাহী কমিটির সদস্যদের ভোটে আবি জোট প্রধান নির্বাচিত হন এবং পরে প্রধানমন্ত্রী হিসেবে শপথ নেন।
সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. রাজনৈতিক জীবন
titleC. পার্লামেন্টের সদস্য
titleD. ক্ষমতায় আরোহণ
উত্তর: titleD
ভারতের ২৮ টি রাজ্য এবং ৯ টি কেন্দ্রশাসিত অঞ্চলগুলির মধ্যে মোট ২৮ টি রাজ্য এবং ২ টি কেন্দ্রশাসিত অঞ্চল ( দিল্লি, পুডুচেরি এবং জম্মু ও কাশ্মীর (কেন্দ্রশাসিত অঞ্চল) ) এর একটি আইনসভা রয়েছে।

একজন ব্যক্তি/নাগরিক যদি তিনি যোগ্য হন তবে সর্বজনীন প্রাপ্ত বয়স্ক ভোটাধিকারের ভিত্তিতে একজন রাষ্ট্রদূত নির্বাচিত হন রাজ্য বা কেন্দ্রশাসন কেন্দ্রের ১৮ বছরের বেশি বয়সের সমস্ত নাগরিকের সমন্বয়ে নির্বাচিত ভোটাররা কয়েকটি রাজ্যে, গভর্নর সংখ্যালঘুদের প্রতিনিধিত্ব করার জন্য ১ জন সদস্য নিয়োগ করতে পারেন, যদি তিনি দেখেন যে সংখ্যালঘুকে আইনসভায় অপর্যাপ্তভাবে প্রতিনিধিত্ব করা হয়েছে। যেমন অ্যাংলো-ভারতীয় সম্প্রদায়। বিধানসভায় ( বিধানসভায় ) নির্বাচিত বা মনোনীত (গভর্নরগণ দ্বারা) বিধানসভার সদস্য বা বিধায়কদের হিসাবে বিবেচিত হন।

রাজ্য বা কেন্দ্রশাসিত অঞ্চলগুলির প্রতিটি বিধানসভা কেন্দ্রের প্রতিনিধিত্ব করে কেবল একজন বিধায়ক। ভারতের সংবিধানে বর্ণিত হিসাবে, আইনসভায় আইনসভার আসন সংখ্যা ৫০০ সদস্যের বেশি এবং ৬০ সদস্যেরও কম হতে পারে না। তবে সংসদের আইন অনুসারে আসনগুলি ৬০ টিরও কম হতে পারে, যেমন গোয়া, সিকিম, মিজোরাম এবং পুডুচেরির রাজ্যগুলির ক্ষেত্রে।

জনসংখ্যা এবং অন্যান্য বিষয়গুলির উপর নির্ভর করে, প্রতিটি রাজ্য বা কেন্দ্রশাসিত কেন্দ্রের বিভিন্ন বিধায়ক রয়েছে, যা সর্বাধিক উত্তরপ্রদেশ রাজ্যতে (৪০৩) এবং কমপক্ষে পুডুচেরির (৩০) রাজ্যে।

সংসদীয় গণতন্ত্রের কারণে, আইনসভার কিছু সদস্য কার্যনির্বাহী হিসাবেও কাজ করেন, কিছু বিধায়কের ত্রিবিধ দায়িত্ব থাকতে পারে: একজন বিধায়ক হিসাবে, কোনও বিভাগের মন্ত্রিপরিষদ মন্ত্রী এবং / বা সেই রাজ্যের মুখ্যমন্ত্রী হিসাবে।

সঠিক অনুচ্ছেদ শিরোনাম কোনটি?
titleA. অস্ট্রেলিয়া
titleB. ফকল্যান্ড দ্বীপপুঞ্জ
titleC. মালয়েশিয়া
titleD. ভারত
উত্তর: titleD
"দ্য ক্ল অভ আর্কিমিডিস" বা "আর্কিমিডিসের থাবা" একটি অস্ত্র যা আর্কিমিডিস তার শহর সিরাকিউজকে বহিঃস্থ আক্রমণ থেকে রক্ষার জন্য উদ্ভাবন করেছিলেন বলে বলা হয়ে থাকে। এ যন্ত্রটিতে একটি ক্রেনের ন্যায় বাহু এবং তাতে ঝুলানো একটি বিশাল ধাতব আংটা ছিল। এই আংটার সাহায্যে আক্রমণকারী জাহাজকে উল্টে ফেলা হত। আধুনিককালে এই যন্ত্রের কার্যকারিতা নিয়ে বেশ কিছু পরীক্ষা করা হয়েছে। ২০০৫ সালে "সুপারউইপনস অভ দ্য এনসিয়েন্ট ওয়ার্ল্ড" নামের একটি টেলিভিশন ডকুমেণ্টারীতে এমন একটি যন্ত্র প্রস্তুত করা হয় এবং সিদ্ধান্ত দেয়া হয় যে এটি প্রস্তুত এবং সার্থকভাবে ব্যবহার করা সম্ভব।

সঠিক অনুচ্ছেদ শিরোনাম কোনটি?
titleA. লেখালেখি
titleB. সোনার মুকুট
titleC. আবিষ্কার ও উদ্ভাবনসমূহ
titleD. আর্কিমিডিসের থাবা
উত্তর: titleD
১৯২৭ সালের শেষের দিকে অন্তঃসত্ত্বা পলিন মার্কিন যুক্তরাষ্ট্রে ফিরে যেতে যান। জন ডস প্যাসস তাদের ফ্লোরিডার কি ওয়েস্টে যাওয়ার পরামর্শ দেন। তারা ১৯২৮ সালের মার্চে প্যারিস ত্যাগ করেন। প্যারিস ছাড়ার পর হেমিংওয়ে আর কখনো বড় শহরে থাকেন নি। হেমিংওয়ে ও পলিন ক্যানসাস সিটিতে যান। সেখানে ১৯২৮ সালের ২৮শে জুন হেমিংওয়ের দ্বিতীয় সন্তান প্যাট্রিক জন্ম নেয়। সিজারিয়ান পদ্ধতিতে অনেক জটিলতার পর তার জন্ম হয়। হেমিংওয়ে তার "আ ফেয়ারওয়েল টু আর্মস" উপন্যাসে সেই দৃশ্যের অবতারণা করেছেন। উপন্যাসের পটভূমি প্রথম বিশ্বযুদ্ধ। একজন আমেরিকান সেনা ও একজন ব্রিটিশ নার্সের প্রেম এই উপন্যাসের মূল উপজীব্য কাহিনী। এটিকে এক দৃষ্টিকোণ থেকে তার আত্মজীবনীই বলা যেতে পারে। ব্রিটিশ নার্সের চরিত্রের মাঝে তার প্রথম প্রেমিকা জেনা কুরোভ্‌স্কির ছাপ পাওয়া যায়। আর আমেরিকান সেনার চরিত্রটি যেন তিনি নিজেই।
তার তৃতীয় সন্তান গ্রেগরি হ্যানকক হেমিংওয়ে ১৯৩১ সালের ১২ই নভেম্বর ক্যানসাস সিটিতে জন্মগ্রহণ করেন। পলিনের চাচা কি ওয়েস্টে তাদের একটি বাড়ি কিনে দেন। বাড়িটির তৃতীয় তলা লেখার দপ্তরে রূপান্তর করা হয়। কি ওয়েস্টে থাকাকালীন হেমিংওয়ে প্রায়ই স্থানীয় বার স্লপি জোসে যেতেন। তিনি তার বন্ধু ওয়াল্ডো পিয়ার্স, ডস প্যাসস ও ম্যাক্স পারকিন্সদের তার সাথে মাছ ধরতে যাওয়া ও ড্রাই টর্টুগাসে ভ্রমণের আমন্ত্রণ জানাতেন। এরই মধ্যে তিনি ইউরোপ ও কিউবায় ভ্রমণ করতে থাকেন। যদিও ১৯৩৩ সালে তিনি কি ওয়েস্ট সম্পর্কে লিখেন, "এখানে আমাদের একটি সুন্দর বাড়ি রয়েছে, এবং বাচ্চারা সকলেই ভালো আছে", তবুও মেলো মনে করেন তিনি খুবই অস্থিরমনা ছিলেন।

১৯৩৩ সালে হেমিংওয়ে ও পলিন পূর্ব আফ্রিকায় সাফারিতে যান। ১০ সপ্তাহের এই ভ্রমণে তিনি "গ্রিন হিলস অব আফ্রিকা" এবং "দ্য স্নোস অব কিলিমাঞ্জারো" ও "দ্য শর্ট হ্যাপি লাইফ অব ফ্রান্সিস ম্যাকম্বার" ছোটগল্প দুটি রচনার রসদ পান। তারা দুজন কেনিয়ায় মম্বাসা, নাইরোবি, ও মাকাকোস ভ্রমণ করেন। পরে তারা তাঞ্জানিকা অঞ্চলে যান, সেখানে তারা সেরেঙ্গেটি, মানিয়ারা হৃদ ও বর্তমানকালের পশ্চিম ও দক্ষিণ-পূর্ব টারাঞ্জাইয়ার জাতীয় উদ্যানে শিকার করেছিলেন। তাদের গাইড ছিলেন বিখ্যাত "শ্বেতাঙ্গ শিকারী" ফিলিপ পার্সিভাল, যিনি থিওডোর রুজভেল্ট যখন ১৯০৯ সালে সাফারিতে আসেন তখন তার গাইড ছিলেন। এই ভ্রমণকালে হেমিংওয়ের রক্তামশয় হয়, যার ফলে তার অন্ত্রের স্থানচ্যুতি ঘটে। তিনি দ্রুত বিমানে করে নাইরোবি ফিরে আসেন। "দ্য স্নোস অব কিলিমাঞ্জারো" বইতে এই অভিজ্ঞতার বর্ণনা রয়েছে। ১৯৩৪ সালের শুরুর দিকে কি ওয়েস্টে ফিরে এসে হেমিংওয়ে "গ্রিন হিলস অব আফ্রিকা" বই লেখার কাজ শুরু করেন। ১৯৩৫ সালে বইটি প্রকাশের পর মিশ্র প্রতিক্রিয়া অর্জন করে।

হেমিংওয়ে ১৯৩৪ সালে একটি নৌকা ক্রয় করেন। পিলার নামে এই নৌকা নিয়ে তিনি ক্যারিবিয়ান দ্বীপের উদ্দেশ্যে রওয়ানা করেন। ১৯৩৫ সালে তিনি বিমিনিতে পৌঁছান। সেখানে তিনি অনেকটা সময় কাটান। এই সময়ে তিনি "টু হ্যাভ অর হ্যাভ নট" বইয়ের রচনা শুরু করেন। বইটি ১৯৩৭ সালে প্রকাশিত হয়, তখন তিনি স্পেনে ছিলেন। এটি ১৯৩০-এর দশকে রচিত একমাত্র বই।

সঠিক অনুচ্ছেদ শিরোনাম কোনটি?
titleA. কি ওয়েস্ট ও ক্যারিবিয়ান
titleB. রচনাশৈলী
titleC. কিউবা ও নোবেল পুরস্কার
titleD. দ্বিতীয় বিশ্বযুদ্ধ
উত্তর: titleA
ভূমণ্ডলীয় জলবায়ু পরিবর্তনের প্রভাবে প্রভাবিত হবে বাংলাদেশের সমাজব্যবস্থা। উপকূলীয় এলাকায় বর্ধিত হারের প্রাকৃতিক দুর্যোগের কারণে ক্ষতিগ্রস্থ হচ্ছে বিপুল সংখ্যক মানুষ। এসকল আশ্রয়হীন উদ্বাস্তুরা আশ্রয় নিচ্ছে নিকটবর্তি বড় শহরগুলোতে, কিংবা রাজধানী শহরে। ফলে বাড়ছে সেসব শহরের জনসংখ্যা। বাড়তি জনসংখ্যার চাপ সামলাতে সেসব শহরগুলো হিমশিম খাচ্ছে। এছাড়া এসকল উদ্বাস্তুরা এসে ঢাকা শহরে বস্তির বাসিন্দা হচ্ছেন। ২০০৬ খ্রিষ্টাব্দের এক জরিপে দেখা যায় ঢাকায় ৩০,০০,০০০ মানুষ, অর্থাৎ প্রতি চারজনে একজন মানুষ বস্তিতে বাস করে। এভাবেই বাড়ছে দরিদ্র মানুষের সংখ্যা, ধনী-দরিদ্রের পার্থক্য হয়ে উঠছে আরো স্পষ্ট। অতিরিক্ত জনসংখ্যার জন্য আয়ের অতিরিক্ত উৎস তৈরি না হওয়াতে উদ্বাস্তু মানুষেরা বেছে নেয় নানা অপকর্মের পথ। সমাজে দেখা দিতে শুরু করেছে বিশৃঙ্খলা, আইন-শৃঙ্খলার অবনতি ঘটছে দিনের পর দিন (২০০৯-২০১০)।

জলবায়ু পরিবর্তনের প্রভাবে নানা প্রাকৃতিক দুর্যোগে সবচেয়ে বেশি ক্ষতিগ্রস্থ হচ্ছে নারীরা। যেখানে, বিভিন্ন দুর্যোগমুহূর্তে প্রতি ১,০০০ জনে ১৫ জন পুরুষ মারা যান, সেখানে প্রতি ১,০০০ জনে ২০-২৪ বছর বয়সী নারী মারা যান ৭১ জন। এর ফলে দিনে দিনে সমাজে নারীদের সংখ্যা উল্লেখযোগ্য হারে কমে যাচ্ছে। এভাবে চলতে থাকলে বাংলাদেশের পুরুষের অনুপাতে নারীর সংখ্যা উল্লেখযোগ্য হারে হ্রাস পাবে এবং বিবাহের প্রয়োজনে পুরুষগণ নারীর অভাবে পড়বেন। বিবাহযোগ্য বয়সে বিবাহের অনিশ্চয়তায় বিপথে পা দিবেন অনেক যুবক, সমাজে বিশৃঙ্খলা ছড়িয়ে পড়বে আরো মারাত্মকভাবে। এছাড়াও দুর্যোগের মুহূর্তেও আশ্রয়ে থাকাকালীন নানারকম শারীরিক ও মানসিক নির্যাতনের শিকার হোন অনেক অক্ষম নারী।

সঠিক অনুচ্ছেদ শিরোনাম কোনটি?
titleA. শিলাবৃষ্টি
titleB. জলোচ্ছাস
titleC. সামাজিক অবক্ষয়
titleD. সিরাজগঞ্জ-পাবনা-নাটোরের চলনবিল
উত্তর: titleC
বিদ্যালয়ের পূর্ব দিকে ৮ কক্ষ বিশিষ্ট ১টি দ্বিতল ভবন,উত্তর দিকে ৩ কক্ষ বিশিষ্ট অফিস ভবন এবং ৮ কক্ষ বিশিষ্ট টিন শেড ভবন আছে। এছাড়া ১টি সাধারণ কক্ষ,১টি পাঠাগার কক্ষ,মহিলা শিক্ষিকাদের সাধারণ কক্ষ ১টি,ক্রীড়া ও স্ককাউট কক্ষ ১টি ও ১টি পরীক্ষাগার আছে। ২টি প্রোজেক্টর,১১টি ডেক্সটপ,৪টি ল্যাপটপ ও ৩টি প্রিন্টার সহ একটি সুসজ্জিত কম্পিউটার ল্যাব আছে। বিদ্যালয়ের সামনে ১টি সুবিশাল খেলার মাঠ আছে।

সঠিক অনুচ্ছেদ শিরোনাম কোনটি?
titleA. শিক্ষাব্যাবস্থা
titleB. অবকাঠামো
titleC. শিক্ষক ও কর্মকর্তাবৃন্দ
titleD. ফলাফল
উত্তর: titleB
যুদ্ধ শেষ হবার পর ইংল্যান্ডে ফিরে যাবার চিন্তা-ভাবনা করতে থাকেন। এসএমএইচের পক্ষ থেকে সঙ্গীত ও ক্রিকেট বিষয়ে স্থায়ীভাবে উচ্চবেতনের প্রস্তাবনা নাকচ করেন। এসএমএইচসহ টাইমস ও ম্যানচেস্টার গার্ডিয়ানের জন্য এমসিসির ১৯৪৬-৪৭ সালের সফর তুলে ধরতে রাজী হন। ঔপন্যাসিক চার্লস মর্গ্যান কারদাসের প্রতিবেদন সম্পর্কে লেখেন যে, ‘৪০ বছর ধরে সেরাগুলো পড়ছি। কে অস্বীকার করবে যে, জর্জ মেরেডিথ বিস্মৃতির অন্তরালে চলে গেছেন?’

এপ্রিল, ১৯৪৭ সালে কারদাস ইংল্যান্ডে ফিরে আসেন। অস্ট্রেলিয়ায় স্থায়ীভাবে বসবাসের সিদ্ধান্ত না নিলেও মনের সজীবতার প্রয়োজনীয়তা উপলদ্ধি করেন। ইংল্যান্ডের যুদ্ধ পরবর্তী ক্ষতচিহ্ন দেখতে পান। চিরপরিচিত স্থাপনাগুলো অদৃশ্য হয়েছে। পুরনো বন্ধু ও পরিচিতজনেরা মারা গেছেন। ফ্রি ট্রেড হল গোলায় পুড়ে গেছে। লন্ডনের কুইন্স হল পুরোপুরি ধ্বংস হয়েছে। তাস্বত্ত্বেও কারদাস ইংরেজ সঙ্গীত অঙ্গনে চমৎকার ভূমিকা রেখেছেন। লর্ডসের ক্ষতিবিহীন অবস্থায় সন্তুষ্ট হন ও চমকপ্রদ ক্রিকেট মৌসুম উপভোগ করেন। মিডলসেক্সের জুটি ডেনিস কম্পটন ও বিল এডরিচের ব্যাটিংশৈলী দেখেন। ঐ বছরের শেষদিকে সিডনিতে ফিরে যান। কিন্তু ১৯৪৮ সালের শুরুতে দ্য সানডে টাইমসের কাছ থেকে প্রস্তাবনা পেয়ে অস্ট্রেলিয়ার বিপক্ষে আসন্ন টেস্ট সিরিজের ঘটনাপ্রবাহ তুলে ধরতে পুণরায় ইংল্যান্ডে ফিরে যান।

সঠিক অনুচ্ছেদ শিরোনাম কোনটি?
titleA. শৈশবকাল
titleB. যুদ্ধ পরবর্তী সময়কাল
titleC. কর্মজীবন
titleD. ব্যক্তিগত জীবন
উত্তর: titleB